section_heading: Grupa Helen
paragraph_text: Corinne je u djetinjstvu pjevala u strogo ograničenim vjerskim horizontima i kaže da je već tada bila voljela glazbu. Ta ljubav je dodatno učvršćena kada je dobila električnu gitaru na dar od jednog čovjeka oduševljenog njenim pjevanjem. Tijekom odrastanja počela je slušati kultnu rock grupu Led Zeppelin. O tome kaže: „Obožavala sam tu grupu. I ja sam htjela slijediti njihove stope i kreirati vlastitu glazbu.“ Kada je imala 15 godina, došla je vrlo blizu ostvarivanja toga sna. Osnovala je žensku indie grupu Helen koja je svoju glazbu bazirala na ostvarajima Veruca Salt i L7. Rekla je: „U tim grupama vidjela sam prvi put u životu ženu s gitarom u ruci. Bile su seksi i usput feministice. I ja sam htjela biti poput njih, pjevati u javnosti.“